請造訪「元智大學。綱路展書讀」網址：
迷霧漫水上，飛蝗盡穿穹。去來當何懼，成敗古今同。
三國一書，示名者百有餘人；而能縱橫於當時，唯諸葛武侯耳。雖其身後於今，贊毀交參；然自古立業而能善其身者，莫不如是。盡力邦家，德流眾屬，致心而不負命，此所以能享譽名，錄諸青史，立百千年而不墜者，非能人孰足以為？
昔劉豫州兵敗於夏口，而曹操雄制朝野，位極人臣；孫仲謀虎踞江東，不可一世；獨諸葛公昂昂然而不顧，扁舟直驅虎豹之窟，輕三寸而壓群儒，整綸巾而動吳主，傲強勢如敝屣，視干戈如草芥，是亞聖所云：『說大人則藐之者也』。
繼觀借箭事，陷死地而致生；空城事，知人我而致全。借風事，知天時而恃機；治蜀事，知鑑前而嚴明；平南事，仁信而慮深；收漢中事，任才而使能用；慮陰平事，知危而俱卓見。事昭烈故名正言順而顧知識之恩，伐魏事念先德而徒自強 。雖武侯之行軍不若用機，用機不若治政，治政不若脩身，而其能攻軍心、察情勢、勵民志而備儒者氣象 ，以一人而致備漢初三傑之才，公其何人也！故說三國演義 ，則不可不論武侯 ； 說草船借箭事，更不可不論武侯。然則言諸葛公是縱橫三國者，亦不為過矣 。
然武侯之能勝於餘人，是其思慎而慮深故也。機出敵先，應時而動，進退得勢 ，先計為敵悉，而後策立生，如狡兔之掘三窟 ，率然之首尾應，此所以連蔓不斷如長蛇之勢也。應用循環而不測，故能料敵如股掌上，以通達之策制敵萬端之變，是八陣之不可度。如孫子云 ：『 動乎九天 , 藏乎九地也 』。
常人鮮察於內，務觀其表；此故所以失機 。而險者非於外而可度，若必尋諸險處以備之，此故非人力之所及，而顧此失彼，意兢兢而力憚；是所謂 ：無所不備，則無所不寡也。
故應察險之勢，洞危之情，詳進退變應之計，留後路以求生，据要衝以自保，安伏機以制敵， 是能以逸待勞，以勞反逸；所以攻守得勢，如入無人之地也。如陰平之險不示其安，而隱其危；雖不見於眼前，必顯之於日後，是故非愚人所能察。
欲出奇制勝 ，其智故長於人，所為廣學博究。知愈深則機愈博，益不可測。意定而可以知人，知人者，不可以一方度之，須周全完密，故能定奇正而施詭策。此孔明之可畏處，亦伯顏、仲達所不能勝，孟德 、公瑾所不能動也。夫諸葛公以一儒生，匡漢危墜之基，正西鄙之風俗 。高臥隴中 ，神恣於方外，既事昭烈，鞠躬而盡瘁，武侯固知務者也。政仁而治清 ，於今蜀人猶慕其德，此其為干戈甲兵之可致邪 ！曾文正公云 ：『諸葛公當擾攘之世，被服儒者，從容中道』 ，是誠言也 。
嗚呼！夫人之失，多在其所以成，武侯亦不能免 。蓋孟德之敗，斯在其多疑，其成如是；雲長之亡也，故在其輕 ，其名也如是。公瑾之死，是為負才，而其就也如是 。而武侯之為眾欽，在念德而不懈，當務而不逸；其失也，在乎攬繁而物明 ，任重而不能卸，天命亡漢，公獨任是。然獨木難支 ，其可以無死 ，亦所為世重而流遠者也。世事如是 ，寧何不慎 ？古今之鑑 ，故以守心無愧，立命為生民者為正。是則生死成敗俱不足顧也！
在中唐的韓愈諫迎佛骨，貶官潮州以後；潮州成為一個文化與文學起飛的出發點；屏東縣的潮州，是臺灣奉祀韓文公祠堂，擁有郁郁文風的地方，謝謝潮州高中的「俗公」同學，為我們分享他對三國演義和孔明的精闢見解！